Com a resultat de la seva victòria al torneig, Anderssen fou reconegut popularment com el millor jugador europeu, tot i que fins on se sap, mai fou titllat de "Campió del món". La "idea" d'un campió del món havia començat a sorgir a partir de 1840, i l'ús més antic conegut del terme "campió del món" és del 1845, en referència a Staunton i publicat al "Chess Players' Chronicle" de Staunton. Wilhelm Steinitz fou universalment reconegut com a "Campió del món" els 1870, però la primera competició formal per obtenir el títol mundial fou el matx de 1886 entre Steinitz i Johannes Zukertort.